**דייוויד הטרסלי וורנר** (באנגלית: **David Hattersley Warner**,‏ 29 ביולי 1941 – 24 ביולי 2022) היה שחקן בריטי, שנודע מגילום דמויות רומנטיות וכן דמויות של נבלים במגוון הופעות בתיאטרון, בקולנוע, בטלוויזיה ובמשחקי וידאו.

וורנר ידוע מהופעותיו בסרטים כמו "Morgan – A Suitable Case for Treatment", "חלום ליל קיץ", "טום ג'ונס", "The Ballad of Cable Hogue", "צלב הברזל", "אות משמיים", "שואה: סיפורה של משפחת וייס", "Hitler's SS: Portrait in Evil", "שודדי הזמן", "טרון", "טיטניק" ובתפקידים שונים בזיכיון מסע בין כוכבים בהם "מסע בין כוכבים 5: הגבול האחרון", "מסע בין כוכבים 6: הארץ הלא נודעת" ו"מסע בין כוכבים: הדור הבא". ב-1981 זכה וורנר בפרס אמי לשחקן המשנה הטוב ביותר במיני-סדרה או בסרט על הופעתו בתפקיד פומפוניוס פלקו במיני-סדרה "מצדה".

ביוגרפיה
--------

וורנר נולד במנצ'סטר, לנקשייר שבאנגליה, לאדה דורין (לבית האטרסלי) והרברט סיימון וורנר, שהיה בעלים של בית אבות. הוא נולד מחוץ לנישואים, וגדל אצל שני הוריו לסירוגין. לבסוף השתקע אצל אביו היהודי-רוסי ואמו החורגת. הוא למד בבית ספר פלדון בלימינגטון ספא (אנ') שבווריקשייר, ולמד משחק באקדמיה המלכותית לאמנות הדרמה (RADA) שבלונדון.

### קריירה

#### תיאטרון

הופעת הבכורה של וורנר בתיאטרון הייתה בינואר 1962 בתיאטרון רויאל קורט בתפקיד סנאוט במחזה "חלום ליל קיץ" מאת שייקספיר, בבימויו של טוני ריצ'רדסון עבור להקת התיאטרון "English Stage Company". במרץ 1962 שיחק בתפקיד קונרד במחזה "מהומה רבה על לא דבר" בתיאטרון בלגרייד שבקובנטרי, וביוני אותה שנה הופיע בתפקיד ג'ים במחזה "Afore Night Come" בתיאטרון האמנויות (אנ') בלונדון.

באפריל 1963 הצטרף ללהקה השייקספירית המלכותית בסטרטפורד-אפון-אייבון ושיחק בתפקיד טרינקולו במחזה "הסערה" והמשורר סינה במחזה "יוליוס קיסר". ביולי לוהק לתפקיד הנרי השישי בעיבוד של ג'ון בארטון למחזה "הנרי השישי" שכולל את שני המחזות הראשונים מ"טרילוגיית מלחמות השושנים" שהועלה בתיאטרון אולדוויץ' בלונדון. בינואר 1964 גילם שוב את הנרי השישי בכל המחזות ההיסטוריים "מלחמות השושנים". באפריל הופיע בסטרטפורד בתפקיד הראשי במחזה "ריצ'רד השני", בתפקיד מולדי במחזה "הנרי הרביעי, חלק ראשון" ובמחזה "הנרי השישי". באוקטובר 1964 שיחק בתפקיד ולנטיין ברוס במחזה "Eh" מאת הנרי ליבינגס (אנ') בתיאטרון אולדוויץ', תפקיד שגילם שוב ב-1968 בעיבוד הקולנוע של המחזה "Work Is a Four-Letter Word".

ב-1965 גילם בפעם הראשונה את המלט בתיאטרון רויאל שייקספיר. בדצמבר אותה שנה הועברה ההפקה לתיאטרון אולדוויץ. בעונת התיאטרון של שנת 1966 בסטרטפורד שיחק בהפקה מחודשת של המלט, וכן הופיע בתפקיד סר אנדרו אגוצ'יק במחזה "הלילה השנים עשר". בינואר 1970 הופיע בתפקיד ג'וליאן במחזה "אליס הפעוטה" מאת אדוארד אלבי בתיאטרון אולדוויץ'.

תפקידים נוספים של וורנר על הבמה כוללים את המחזה "התערוכה הגדולה" בתיאטרון המפסטד (פברואר 1972), "אני, קלאודיוס" בתיאטרון המלכה (אנ') (יולי 1972), המחזה "A Feast of Snails" בתיאטרון ליריק (פברואר 2002), המחזה "Where There's a Will" בתיאטרון המלכותי בבאת', "המלך ליר" בתיאטרון פסטיבל צ'יצסטר (2005), ובמחזה "מייג'ור ברברה" בברודוויי.

#### קולנוע וטלוויזיה

ב-1963 הופיע וורנר לראשונה בסרט קולנוע בדמות בילפיל הנבל בסרט זוכה האוסקר "טום ג'ונס". ב-1965 כיכב בדמות הנרי השישי בגרסה הטלוויזיונית של הלהקה השייקספירית המלכותית לסדרת המחזות ההיסטוריים של שייקספיר. בין הופעותיו הראשונות בטלוויזיה היו ב-1963 במחזה "Madhouse on Castle Street" לצדו של בוב דילן. ב-1966 קיבל תפקיד ראשי בסרט הקומי מורגן ("Morgan – A Suitable Case for Treatment") לצדה של ונסה רדגרייב, צעד שקידם את הקריירה שלו וביסס את המוניטין שלו כמי שמגלם דמויות מעט מוזרות. ב-1968 הופיע בתפקיד קונסטנטין טרפלב בעיבוד של סידני לומט למחזה "השחף" מאת אנטון צ'כוב. הוא כיכב לצדם של ג'ייסון רוברדס וסטלה סטיבנס בתפקיד הכומר ג'ושואה דאנקן סלואן בסרטו של סם פקינפה "The Ballad of Cable Hogue".

בסרטי אימה הופיע וורנר באחד מסיפורי "From Beyond the Grave" בסרט "אות משמיים" בכיכובו של גרגורי פק ב-1976 בתפקיד צלם עיתונות חסר מזל, קית' ג'נינגס, ובסרט המתח "Nightwing" משנת 1979. עוד כיכב בסרט הפולחן "דמות שעווה" מ-1988, והשתתף בסרט "Tripwire" יחד עם ויגו מורטנסן הצעיר בשנת 1990.

וורנר הרבה לגלם דמויות של נבלים, בסרטים כמו "39 המדרגות" (1978), "Time After Time" (מ-1979), "שודדי הזמן" (1981), "טרון" (1982), "Hanna's War" (מ-1988), ובסדרות טלוויזיה כמו "באטמן - הסדרה המצוירת" בתפקיד ראס-אל-גול, בסדרה "ספיידרמן: סדרת האנימציה" שיחק בתפקיד המדען הרברט לנדון, בגרסת האנימציה של "גברים בשחור" גילם את הסוכן אלפא, בסדרה "Gargoyles" של דיסני בתפקיד מכשף, ובסדרה "Freakazoid" גילם את דמות "The Lobe". הוא לוהק גם לתפקידים מנוגדים כמו הנרי ניילס בסרט "כלבי הקש" (1971) ובדמות בוב קרצ'יט בסרט הטלוויזיה משנת 1984 "מזמור חג המולד" בכיכובו של ג'ורג' סי. סקוט בתפקיד סקרוג'. בנוסף גילם פעמיים את דמותו של אוֹבּר-גרוּפנפיהרר ריינהרד היידריך האחד בסרט "Hitler's SS: Portrait in Evil" והשני במיני-סדרה "שואה: סיפורה של משפחת וייס". ב-1991 שיחק בתפקיד המיליונר איימוס האקשו בסרט "כישוף קטלני" של רשת HBO.

ב-1981 זכה וורנר בפרס אמי לשחקן המשנה המצטיין במיני-סדרה או בסרט על תפקידו במיני-סדרה "מצדה" בתפקיד פומפוניוס פלקו. ב-1982 הופיע בסרט "מר נורת'" בבימויו של דני יוסטון.

בהמשך הופיע וורנר בסרטים כמו "מסע בין כוכבים 5: הגבול האחרון" (1989), "מסע בין כוכבים 6: הארץ הלא נודעת", "אווטאר", "צבי הנינג'ה 2: סודו של הריר" (1991), "טיטניק" (זו הפעם השנייה ששיחק בסרט על אודות הטיטניק) ובסרט "צעקה 2". ב-2001 שיחק בתפקיד קפטן ג'יימס סויר בשני פרקים מהסדרה "הורנבלואר - ימאי וג'נטלמן", בעיבוד של ערוץ A&E לספרי "הורנבלואר" מאת סי אס פורסטר (אנ'). ב-1991 השתתף בשלושה פרקים בעונה השנייה של הסדרה "טווין פיקס". בפרק "Chain of Command" בעונה השישית של הסדרה "מסע בין כוכבים: הדור הבא" גילם את החוקר הקרדאסים. הוא ביסס את הדמות על "המחנך מחדש בספר "1984". ב-1993 שיחק בפנטזיה דלת התקציב "Quest of the Delta Knights". בסרט "מפקדת כנף" גילם את אדמירל טולווין.

הפן הסימפתי שבו בא לידי ביטוי בסרט "צלב הברזל" של סם פקינפה משנת 1977, בו גילם את קפטן קייזל. דמויות חיוביות נוספות שגילם היו אלדוס גאז'יק בפרק "Grail" בסדרה "בבילון 5" והיועץ גורקון ב"מסע בין כוכבים 6: הארץ הלא נודעת" (1991). בפרק בסדרה "לויס וקלארק: הרפתקאותיו החדשות של סופרמן" שיחק בתפקיד ג'ור-אל, אביו המנוח של סופרמן, ונראה לפניו באמצעות הקלטות הולוגרפיות. עוד שיחק בתפקיד מחסל הערפדים, פיליפ פיין, בסרט "Nightwing" משנת 1979, ובתפקיד ד"ר ריצ'רד מאדן בסרט "נקרונומיקון". ב-1996 כיכב לצדו של אנתוני קווין בסרט "Seven Servants" בבימויו של דרוויש שוקוף (אנ').

ב-2013 שיחק בתפקיד פרופ' גרישנקו בפרק "מלחמה קרה" בסדרה "דוקטור הו" בו נלחם בלוחם קרח שהתעורר לחיים ונרקמו יחסי קרבה בינו לבין קלרה אוסוולד, המלווה של הדוקטור.

ב-2011 השתתף וורנר בעונה השנייה של הדרמה הקומית "כלבים משוגעים" של רשת Sky 1.

ב-2014 כיכב בשני פרקים בסדרת האימה "פני דרדפול" בתפקיד אברהם ואן הלסינג.

#### הופעות קוליות

ב-2002 השתתף וורנר באלבום האוסף "When Love Speaks" בהוצאת EMI Classics, הכולל סונטות שייקספיריות וקטעים ממחזות בביצוע שחקנים ומוזיקאים ידועים. הוא הופיע בתסכיתים רבים שיצאו במסגרת "דוקטור הו" כמו הדרמה "Sympathy for the Devil" (ב-2003) בתפקיד הדוקטור, ובסדרה של מחזות המבוססות על הסדרה "Sapphire & Steel" של ITV. הוא חזר וגילם את הדוקטור בדרמת ההמשך "Masters of War" (ב-2008). ב-2007 גילם את דמותו של אייזק ניוטון בדרמה "Circular Time" של "דוקטור הו" ובתפקיד קאתברט בפרקים בעונה השנייה של הדוקטור הרביעי. ב-2005 כיכב בקומדיית המדע בדיוני "נבולוס" ששודרה ברדיו 4 של ה-BBC, בתפקיד פרופ' נבולוס, אויבו המושבע של ד"ר ג'וזף קלנץ'. בכל ההפקות האלה עבד וורנר עם התסריטאי והקומיקאי מארק גאטיס.

בנוסף הופיע וורנר במחזות רדיו עבור החברות האמריקאיות "L.A. Theatre Works" ו-"Hollywood Theater of the Ear". ב-2005 הוא קרא עיבוד לרומן "אוליבר טוויסט" ברדיו 2 של ה-BBC. ב-2008 כיכב בתפקיד אורח בדמות מייקרופט הולמס במחזה אודיו של ברניס סאמרפילד "The Adventure of the Diogenes Damsel". ב-2009 הופיע בתפקיד לורד אזלוק במיני-סדרה "Dreamland" של "דוקטור הו".

וורנר שיחק במספר משחקי מחשב, שהבולטים בהם היו דמות הנבל ג'ון איירניקוס ב-"באלדורז גייט" ובדמות מורפאוס ב-"Fallout".

תפקידים של וורנר בדיבוב הם דמות ד"ר ויק פרנקנשטיין בסדרת האנימציה "Toonsylvania" של פוקס. בסדרה "ההרפתקאות של בילי ומנדי" של Cartoon Network דיבב את הדמות נרגל, יצור מפלצתי מלב האדמה, עד 2003, ואז הוחלף על ידי מרטין ג'רוויס. עוד דיבב את ראס-אל-גול בסדרה "באטמן - הסדרה המצוירת", בסדרה "סופרמן - הסדרה המצוירת" ובפרק בסדרה "Batman Beyond".

ורנר היה המספר בסרט "פו הדב: ההרפתקה הגדולה ביותר" שיצא ישירות לווידאו.

#### רנסאנס בקריירה

דייוויד וורנר ביולי 2008
ב-2001 חזר וורנר להופיע על במת התיאטרון אחרי הפסקה של כמעט שלושה עשורים, וגילם את דמותו של אנדרו אנדרשאפט בהפקה מחודשת של המחזה "מייג'ור ברברה" מאת ג'ורג' ברנרד שו בברודוויי. במאי 2005 שיחק שוב במחזה שייקספירי והופיע בתפקיד הראשי בהפקה של סטיבן פימלוט למחזה "המלך ליר" בתיאטרון פסטיבל צ'יצ'סטר.

ב-30 באוקטובר 2005 הופיע וורנר בתיאטרון אולד ויק במופע חד פעמי של המחזה "Night Sky" לצדם של כריסטופר אקלסטון, ברונו לנגלי, נאווין צ'אודרי, ספרון בורוז ודויד בדיאל. בדצמבר 2006 כיכב ב-"Terry Pratchett's Hogfather" בתפקיד לורד דאוני. ובאוגוסט 2007 חזר לסרטפורד אחרי 40 שנה לגלם את סר ג'ון פלסטאף בהפקה מחודשת של "הנרי הרביעי, חלק ראשון" ו"הנרי הרביעי, חלק שני" בתיאטרון קאונטריארד.

בפברואר 2008 שיחק וורנר בעיבוד אודיו לרומן "The Brightonomicon" מאת רוברט רנקין (אנ') בתפקיד הוגו רון. הוא כיכב לצדם של שחקנים ידועים בהם השחקנית שרה דאגלס, רופרט דגאס, אנדי סירקיס, ג'ייסון אייזקס, מארק וינג-דייווי ומרטין ג'רוויס.

באוקטובר 2008 הופיע וורנר בתפקיד לורד מאונטבאטן בסרט הטלוויזיה "In Love with Barbara", סרט ביוגרפי על הסופרת ברברה קרטלנד. בסדרת סרטי ולאנדר, גילם וורנר את דמותו של פאבל אביו של קורט ולאנדר.

ב-2010 ראיין השחקן מארק גאטיס את וורנר על תפקידו בסרט "אות משמיים" כחלק מהסדרה הדוקומנטרית "A History of Horror" של ה-BBC. בנובמבר 2013 צילם רורי לואיס (אנ') את וורנר עבור תערוכה שלו. תמונתו של וורנר נרכשה על ידי גלריית הדיוקנאות הלאומית שבלונדון.

### חיים אישיים

ב-1969 התחתן וורנר עם הארייט לינדגרן, והם התגרשו ב-1972. ב-1979 נשא לאישה את שילה קנט, לבני הזוג נולד ילד אחד, והם התגרשו ב-2005.

פילמוגרפיה
----------

### קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1962 |  | We Joined the Navy | מלח | ללא קרדיט |
|  | The King's Breakfast | מחצצר | סרט קצר |
| טום ג'ונס | Tom Jones | בליפיל |  |
| 1966 |  | Morgan: A Suitable Case for Treatment | מורגן דלט |  |
|  | The Deadly Affair | אדוארד השני | ללא קרדיט |
| 1968 |  | The Bofors Gun | טרי "לאנס בר" אוונס |  |
|  | Work Is a 4-Letter Word | ולנטין ברוס |  |
| חלום ליל קיץ | A Midsummer Night's Dream | ליסנדר |  |
| יום הדין | The Fixer | הרוזן אודואבסקי |  |
| השחף | The Sea Gull | קונסטנטין טרפלב |  |
| 1969 |  | Man on Horseback | מיכאל קולהאס | שם בגרמנית "Michael Kohlhaas - Der Rebell" |
| 1970 |  | The Ballad of Cable Hogue | ג'ושואה |  |
|  | Perfect Friday |  |  |
| 1971 | כלבי הקש | Straw Dogs | הנרי ניילס |  |
|  | Swêden Poruno: Yokujô Shotaiken |  |  |
| 1973 | בית הבובות | A Doll's House | טורוולד הלמר |  |
| 1974 |  | From Beyond the Grave | אדוארד צ'רלטון |  |
|  | Little Malcolm | דניס צ'ארלס ניפל |  |
| 1975 | בית ממכר עתיקות | The Old Curiosity Shop | סמפסון בראס |  |
| 1976 | אות משמיים | The Omen | קית' ג'נינגס |  |
| 1977 | פרובידנס | Providence | קווין לנגהאם / קווין וודפורד |  |
| צלב הברזל | Cross of Iron | האופטמן קיסל |  |
| עידן התמימות | Age of Innocence | הנרי ביוקנן |  |
|  | The Disappearance | ברבנק |  |
| 1978 | בורסה לוהטת | Silver Bears | אגא פירדאוסי |  |
| 39 המדרגות | The Thirty Nine Steps | סר אדמונד אפלטון |  |
| 1979 |  | Nightwing | פיליפ פיין |  |
|  | The Concorde ... Airport '79 | פיטר או'ניל |  |
|  | Time After Time | ג'ק המרטש - ג'ון לזלי סטיבנסון | מועמדות לפרס סאטורן לשחקן המשנה הטוב ביותר |
| 1980 |  | The Island | ג'ון דייוויד נאו |  |
| 1981 | שודדי הזמן | Time Bandits | אוויל |  |
| אהובת הקצין הצרפתי | The French Lieutenant's Woman | מרפי |  |
| 1982 | טרון | Tron | אד דילינג'ר / סארק |  |
| 1983 |  | The Man with Two Brains | ד"ר אלפרד נססיטר |  |
| 1984 |  | Summer Lightning | ג'ורג' מילינגטון |  |
| חבורת הזאבים | The Company of Wolves | אבא |  |
| 1985 |  | Portrait in Evil | ריינהרד היידריך |  |
| 1987 | הנזל וגרטל | Hansel and Gretel | אבא |  |
| נשיכה ממבט ראשון | My Best Friend Is a Vampire | פרופ' לאופולד מקרתי |  |
| 1988 |  | Keys to Freedom | נייג'ל הית' |  |
|  | Waxwork | דמות שעווה |  |
| אורח ברוד איילנד | Mr. North | ד"ר מקפרסון |  |
|  | Hanna's War | קפטן ג'וליאן סיימון |  |
|  | Hostile Takeover | יוג'ין ברקין |  |
| 1989 |  | Magdalene | ברון פון סיידל |  |
| מסע בין כוכבים 5: הגבול האחרון | Star Trek V: The Final Frontier | סיינט ג'ון טלבוט |  |
|  | Mortal Passions | ד"ר טרנס פאוורס |  |
| סודות מהקבר | Grave Secrets | ד"ר קארל פרנשו |  |
| 1990 |  | Tripwire | ג'וזף סאבו |  |
| 1991 |  | Blue Tornado | מפקד |  |
| מסע בין כוכבים 6: הארץ הלא נודעת | Star Trek VI: The Undiscovered Country | היועץ גורקון |  |
| כישוף קטלני | Cast a Deadly Spell | איימוס האקשו |  |
| צבי הנינג'ה 2: סודו של הריר | Teenage Mutant Ninja Turtles II: The Secret of the Ooze | פרופ' ג'ורדן פרי |  |
| 1992 | העולם האבוד | The Lost World | פרופ' סאמרלי |  |
| 1993 |  | H.P. Lovecraft's: Necronomicon | ד"ר מאדן |  |
|  | Quest of the Delta Knights | ביידול / לורד וולטאר |  |
| פרי מייסון | Perry Mason & The Case of the Skin Deep Scandal | הארלי גריזוולד |  |
| 1995 | מרדף שקוף | In the Mouth of Madness | ד"ר רן |  |
| 1996 |  | Rasputin: Dark Servant of Destiny | ד"ר יוג'ין בוטקין |  |
| שליט החיות 3 | Beastmaster III: The Eye of Braxus | לורד אגון |  |
| 1997 | כסף מדבר | Money Talks | בארקלי |  |
| צעקה 2 | Scream 2 | גאס גולד |  |
| טיטניק | Titanic | ספייסר לאבג'וי |  |
| 1998 |  | The Last Leprechaun | סימפסון |  |
| 1999 | מפקדת כנף | Wing Commander | אדמירל ג'פרי טולווין |  |
| 2001 | כוכב הקופים | Planet of the Apes | הסנטור סנדר |  |
|  | Back to the Secret Garden | ד"ר סנודגראס | סרט טלוויזיה של CBS |
| אמונה תפלה | Superstition |  |  |
| 2002 |  | The Code Conspiracy | פרופסור |  |
| החדקרן הקטן | The Little Unicorn | טד ריגן |  |
| 2003 | נשיקת החיים | Kiss of Life | פאפ |  |
| 2004 | אווטאר | Avatar | ג'וזף לאו |  |
| גברות בלוונדר | Ladies in Lavender | ד"ר פרנסיס מיד |  |
| אל תוך האפלה | Straight Into Darkness | דיקון |  |
|  | Cortex |  |  |
| 2005 |  | The League of Gentlemen's Apocalypse | ד"ר ארמוס פיאה |  |
| 2007 |  | Terry Pratchett's Hogfather | לורד דאוני |  |
| 2010 |  | Black Death | אבוט |  |
| 2011 |  | A Thousand Kisses Deep | מקס |  |
| 2013 |  | Before I Sleep | יוג'ין דוולין |  |
| 2017 | את אני והוא | You, Me and Him | מייקל מילר |  |
| 2018 | מרי פופינס חוזרת | Mary Poppins Returns | אדמירל בום |  |

### טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1978 | שואה: סיפורה של משפחת וייס | Holocaust | ריינהרד היידריך |  |
| 1979 | אס.או.אס. טיטאניק | S.O.S. Titanic | לורנס ביזלי | סרט טלוויזיה |
| 1981 | מצדה | Masada | פלקו | זכה בפרס אמי לשחקן משנה במיני-סדרה או בסרט |
| 1984 | צ'ארלי | Charlie | צ'ארלי אלכסנדר |  |
| פרנקנשטיין | Frankenstein | המפלצת | סרט טלוויזיה |
| מזמור חג המולד | A Christmas Carol | בוב קרצ'יט | סרט טלוויזיה |
| 1990 | רצח במשיכת קולמוס | Murder, She Wrote | ג'סטין האניקאט |  |
| 1991 | הדוד וניה | Uncle Vanya | הדוד וניה |  |
| טווין פיקס | Twin Peaks | תומאס אקהרד |  |
| 1992 | מסע בין כוכבים: הדור הבא | Star Trek: The Next Generation | גול מדרד | בפרק "Chain of Command" |
| אגדות מעולם המסתורין | Tales from the Crypt | ד"ר אלן גץ | בפרק "The New Arrival" |
| 1992–1995 | באטמן - הסדרה המצוירת | Batman: The Animated Series | ראס אל גול |  |
| 1993 |  | Body Bags | ד"ר לוק | סרט טלוויזיה |
| 1994 | לויס וקלארק: הרפתקאותיו החדשות של סופרמן | Lois & Clark: The New Adventures of Superman | ג'ור-אל | בפרק "The Foundling" |
| בבילון 5 | Babylon 5 | אלדוס גאז'יק | בפרק "Grail" |
| 1995–1997 |  | Freakazoid! | The Lobe |  |
| 1997–2001 | גברים בשחור: הסדרה | Men in Black: The Series | אלפא |  |
| 1995 | בגבולות המסתורין | The Outer Limits | ביל טרנטון | בפרק "Virtual Future" |
| 1999 | בגבולות המסתורין | The Outer Limits | המפקח הרולד לנגפורד | בפרק "Better Luck Next Time" |
| 2001 | הורנבלואר - ימאי וג'נטלמן | Hornblower | קפטן ג'יימס סויר |  |
| 2003-2008 | ההרפתקאות של בילי ומנדי | The Grim Adventures of Billy & Mandy | נרגל |  |
| 2004 |  | Conviction | לני פרבורן |  |
| מיס מארפל | Agatha Christie's Marple | לותר קרקנתרופ | בפרק "4.50 from Paddington" |
| 2007 |  | Wild at Heart | ג'רלד | סדרת טלוויזיה (פרק אחד) |
| 2008–2010 | ולאנדר | Wallander | פובל ולאנדר |  |
| 2008 |  | In Love with Barbara | לואי מאונטבאטן |  |
| 2009 | דוקטור הו | Doctor Who: Dreamland | לורד אזלוק | סרט אנימציה |
| 2010 |  | Dark Shadows: Kingdom of the Dead | שרף |  |
| 2011 | כלבים משוגעים | Mad Dogs | מקנזי |  |
| 2012 | הסוד של קריקלי הול | The Secret of Crickley Hall | פרסי ג'אד |  |
| רציחות במידסומר | Midsomer Murders | פיטר פוסט | בפרק "Death in the Slow Lane" |
| 2013 | דוקטור הו | Doctor Who | פרופ' גרישנקו | בפרק "Cold War" |
| 2014 | פני דרדפול | Penny Dreadful | אברהם ואן הלסינג | סדרת טלוויזיה (2 פרקים) |
| 2015 | בתוך מספר 9 | Inside No.9 | השופט פייק | בפרק "The Trial of Elizabeth Gadge" |
| 2015– | העולם המופלא של גאמבול | The Amazing World of Gumball | הקול של רוב |  |

לקריאה נוספת
------------

* Who's Who in the Theatre, 17th edition (1981) Gale Publishing, ISBN 0-8103-0235-7
* RSC programme for Stratford-upon-Avon's, Courtyard Theatre production of Henry IV, Parts 1 and 2
* Theatre Record magazine's annual indexes of each year's reviewed theatrical productions

קישורים חיצוניים
----------------

ויקישיתוף מדיה וקבצים בנושא **דייוויד וורנר** בוויקישיתוף
* אתר האינטרנט הרשמי של דייוויד וורנר

* דייוויד וורנר, במסד הנתונים הקולנועיים IMDb (באנגלית)

* דייוויד וורנר, באתר AllMovie (באנגלית)

* דייוויד וורנר, באתר Rotten Tomatoes (באנגלית)

* דייוויד וורנר, במסד הנתונים הקולנועיים KinoPoisk (ברוסית)

* דייוויד וורנר, באתר MusicBrainz (באנגלית)

* דייוויד וורנר, באתר Discogs (באנגלית)

* דייוויד וורנר, באתר Songkick (באנגלית)
* דייוויד וורנר באתר TCM
* דייוויד וורנר באתר Screenonline של BFI

הערות שוליים
------------

1. ↑  "David Warner". *הניו יורק טיימס*.
2. ↑  Photos Page 3. Bolsterstone.de (12 December 1916). Retrieved on 26 July 2011.
3. ↑  David Warner: An Actor's Life and Art: A Portrait of the Actor as a Young Man at the Wayback Machine
4. ↑  David Warner Biography (1941–). Filmreference.com. Retrieved on 26 July 2011.
5. ↑  J. O'Connor, John (10 בספטמבר 1991). "Review/Television; A Detective and Sci-Fi In Los Angeles Magic". *הניו יורק טיימס*. `{{cite web}}`:  (עזרה)
6. ↑  Four Programmes – In Love with Barbara. BBC. Retrieved on 26 July 2011.
7. ↑  "A History of Horror with Mark Gatiss – Home Counties Horror Ep 2/3". BBC. 18 באוקטובר 2010. `{{cite web}}`:  (עזרה)
8. ↑  Lewis, Rory (2014). "Actor David Warner Exhibition". *rorylewisphotography.com*.
9. ↑  "David Warner". *National Portrait Gallery London*.
10. ↑  David Warner Biography at the Internet Movie Database

| פרס אמי לשחקן משנה מצטיין במיני סדרה או סרט |
| --- |
| 1975–2000 | אנתוני קווייל (1975) ‏•‏‏ אד פלנדרס (1976) ‏•‏‏ ברג'ס מרדית' (1977) ‏•‏‏ האוורד דה סילבה (1978) ‏•‏‏ מרלון ברנדו (1979) ‏•‏‏ ג'ורג' גריזרד (1980) ‏•‏‏ דייוויד וורנר (1981) ‏•‏‏ לורנס אוליבייה (1982) ‏•‏‏ ריצ'רד קיילי (1983) ‏•‏‏ ארט קרני (1984) ‏•‏‏ קארל מולדן (1985) ‏•‏‏ ג'ון מלקוביץ' (1986) ‏•‏‏ דבני קולמן (1987) ‏•‏‏ ג'ון שיה (1988) ‏•‏‏ דרק ג'קובי (1989) ‏•‏‏ וינסנט גרדניה (1990) ‏•‏‏ ג'יימס ארל ג'ונס (1991) ‏•‏‏ יום קרונין (1992) ‏•‏‏ בו ברידג'ס (1993) ‏•‏‏ מייקל גורג'יאן (1994) ‏•‏‏ דונלד סאת'רלנד (1995) ‏•‏‏ טום הולס (1996) ‏•‏‏ בו ברידג'ס (1997) ‏•‏‏ ג'ורג' סי. סקוט (1998) ‏•‏‏ פיטר או'טול (1999) ‏•‏‏ האנק עזריה (2000) |
| 2001–הווה | בריאן קוקס (2001) ‏•‏‏ מייקל מוריארטי (2002) ‏•‏‏ בן גזארה (2003) ‏•‏‏ ג'פרי רייט (2004) ‏•‏‏ פול ניומן (2005) ‏•‏‏ ג'רמי איירונס (2006) ‏•‏‏ תומאס היידן צ'רץ (2007) ‏•‏‏ טום וילקינסון (2008) ‏•‏‏ קן האוורד (2009) ‏•‏‏ דייוויד סטראתיירן (2010) ‏•‏‏ גאי פירס (2011) ‏•‏‏ טום ברנג'ר (2012) ‏•‏‏ ג'יימס קרומוול (2013) ‏•‏‏ מרטין פרימן (2014) ‏•‏‏ ביל מארי (2015) ‏•‏‏ סטרלינג קיי בראון (2016) ‏•‏‏ אלכסנדר סקושגורד (2017) ‏•‏‏ ג'ף דניאלס (2018) ‏•‏‏ בן וישו (2019) ‏•‏‏ יאיא עבדול-מאטין השני (2020) ‏•‏‏ אוון פיטרס (2021) ‏•‏‏ מאריי בארטלט (2022) ‏•‏‏ פול וולטר האוזר (2023) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007439720905171
* BIBSYS: 90853071
* BNE: XX1260662
* BnF: cb13951449v (data)
* GND: 129336955
* ICCU: UBOV486442
* ISNI: 0000 0001 0653 5899
* LCCN: n86138340
* MusicBrainz: 0db51554-2757-47e7-9f7c-d1761b003f74
* NKC: xx0164205
* NLA: 35844002
* NTA: 070684383
* SNAC: w6r07jx1
* SUDOC: 110491483
* VIAF: 29723974
* WorldCat: lccn-n86138340

 |